cyanic-selkie/wikianc huggingface dataset:
Ekstremværet Dagmar
Effekter
Vinden ble en del kraftigere enn det som var varslet, og Kråkenes fyr målte middelvind på 46 m/s (33 m/s og mer er orkan) med vindkast på 58 m/s. Andre steder med orkan var Svinøy fyr (40 m/s, vindkast 50 m/s), Ona fyr (38 m/s, vindkast 56 m/s), og flere steder ytterst på kysten til og med Nord-Trøndelag. Eidsvåg ved Bergen hadde 26 m/s middelvind (full storm) og vindkast 45 m/s. Vinden kom først fra sørvest, men dreide vestlig; på den måten gav ekstremværet storm også langt inn i landet – f.eks. Sandane lufthavn med middelvind på 24 m/s med vindkast opp i 38 m/s. Vinden var også ekstremt sterk i høyfjellet i Sør-Norge, og på Juvvasshøi i Oppland ble det målt middelvind på 44 m/s med vindkast helt oppe i 65 m/s. Også lavlandet på Østlandet, særlig nord for en linje Oslo–Drammen, hadde sterk vind. Her var riktignok middelvinden langt svakere enn på kysten vestpå, men vinden var til gjengjeld mer byget. Sørkedalen og Skarnes fikk således 19 m/s middelvind (sterk kuling) og vindkast på opptil 33 m/s; Hønefoss fikk henholdsvis 14 og 26 m/s. Også fylker så langt sør som Vestfold og Telemark ble rammet. .
Den kraftige vinden kastet båter på land, og flyvende gjenstander førte til skader på biler og bygninger. Hustak ble blåst av på de mest utsatte stedene. Over store områder førte nedblåste trær til strømbrudd, med over en million strømløse på det meste. Bl.a. ble hele Nordvestlandet mørklagt. Mange båt- og ferjeruter ble innstilt, og mange veier ble stengt.
Selv om vinden ikke var like kraftig lenger sør og på Østlandet, mistet mange strømmen også her, og veltede trær skapte trafikkproblemer.
Dagmar gjorde ca. 1 mill. strømløse, ca 31.500 abonnenter var uten fasttelefon under uværet, mens 728 basestasjoner for mobiltelefoni falt ut i hele landet, hvorav 445 i de to fylkene Sogn og Fjordane og Møre og Romsdal. To tredjedeler av utfallene skyldtes strømbrudd.
Virkninger i Sverige, Finland, Estland og Russland
Dagmar førte til store skader også i Finland, Estland, Russland og Sverige, selv om vinden ikke var like sterk som på de mest utsatte kyststasjonene i Norge. I Sverige mistet anslagsvis 170 000 abonnenter strømmen, og kostnadene ved skogskader alene ble anslått til 200-300 mill. kr.
Finland ble hardt rammet i sørvest og på sørkysten. Ca. 300 000 abonnenter mistet strømmen, hvorav ca. 30 000 fortsatt var strømløse den 29. Stormen felte ca. 3,5 million m³ skog til en verdi av anslagsvis 120 mill. euro (ca. 1 milliard kr). En mann omkom da han ble truffet av et tre.
I Estland mistet 100 000 husstander strømmen. Rekordhøye desembertemperaturer førte til lokale oversvømmelser.
Også i Russland rev stormen tak av hus og felte trær. I St. Petersburg måtte atomkraftverket stenge en generator fordi vinden og bølgene rev med seg alger og mudder som ble suget inn i kjølesystemet.
Mladenovac
Mladenovac (serbisk: Младеновац) er en av de 17 bykommunene i Beograd by. Kommunen hadde 52 450 innbyggere i 2002.
Navnet Mladenovac stammer fra det serbiske ordet «Mlad» som betyr «ung» på norsk. Kommunen har fått navnet etter en serbisk helt som het Mladen.
De fleste beboerne i Mladenovac arbeider i de store industrifabrikkene Keramika, Petar Drapi, Progres, Minel trafo, Elektrosumadija, Cobest og Makovica, som er blant de de største selskapene i Serbia.
Ronnie Coleman
Ronnie Coleman (født 13. mai 1964 i Louisiana) er en amerikansk bodybuilder som har vunnet Mr. Olympia åtte ganger. (1998–2005). Coleman har også rekorden for flest seire i IFBB med 25. Ronnie Coleman gikk på Grambling State University hvor han studerte regnskapsføring. Han spilte også amerikansk fotball for GSU Tigers hvor han ble trent av den kjente treneren Eddie Robinson. Etter college ble han politibetjent.
Lars Svåsand
Lars Gerhard Svåsand (født 21. juli 1947 i Bergen) er en norsk statsviter.
Svåsand ble i 1972 cand.polit. med hovedfag i sammenliknende politikk og var deretter forskningsassistent for professor Stein Rokkan og universitetslektor ved Sosiologisk institutt. I 1982 ble Svåsand professor i sammenliknende politikk ved Universitetet i Bergen. Han har særlig forsket på partiorganisasjoners utvikling og struktur, partifinansiering, samt framveksten av nye partier og har en omfattende produksjon knyttet til disse feltene. Hans interesse for partienes rolle har videre nedfelt seg i forskning på partier og demokratiseringsprosesser i nye demokratier, blant annet gjennom prosjekter som Political Institutions in Africa (POLINAF) og ''Elections in Africa. For better or for worse?'' Hans interesse for politiske partier og demokratisering i Afrika har også ledet til arbeid for oppbygging av høyere utdanning innen statsvitenskap i Malawi. Sammen med Nandini Patel har han redigert og utgitt den første lærebok om politikk i Malawi.
Mosekollen (Oslo)
Mosekollen (1–19, 2–12) er en vei på Røa i bydel Vestre Aker i Oslo. Det er en blindvei på vestsiden av Ostadalsveien.
Ejército del Aire y del Espacio
Ejército del Aire er luftforsvaret til Spania. Forsvaret ble opprettet i 1939.
Lars Svåsand
Svåsand er instituttleder ved Institutt for sammenliknende politikk, Universitetet i Bergen, og er tilknyttet Christian Michelsens Institutt. Han har tidligere vært dekanus for det samfunnsvitenskapelige fakultet, Universitetet i Bergen. Svåsand har vært gjesteprofessor ved Universitetet i Addis Abeba, Etiopia, University of Washington, Seattle, USA, Purdue University, West Lafayette, Indiana, USA og Center for European Studies, Harvard University, USA.
Ejército del Aire y del Espacio
Historie
Ejército del Aire ble opprettet i oktober 1939, helt på slutten av den spanske borgerkrigen. Fra 1950-tallet og utover ble Spania nærmere knyttet opp mot USA, og piloter fra Ejército del Aire fikk trening der. Etter at Spania ble demokratisk på 1970-tallet, ble organisasjonen forandret slik at den skulle være bedre tilpasset NATO, som Spania ble medlem av i 1982.
Materiell og personell
Ejército del Aire har rundt 27 300 medarbeidere og 650 ulike flyvemaskiner. Materiellet holder på å bli oppgradert til en bedre standard, slik man har prøvd på siden NATO-medlemskapet i 1982. Av den grunn kjøpte man inn F-18 fly i 1986, og man holder nå på å skaffe seg Eurofighter som blir det nye hovedflyet.
Agustín I av Mexico
Agustín Cosme Damián de Iturbide y Arámburu  (født 27. september 1783, død 19. juli 1824) var keiser i Mexico mellom 1822 og 1823. Iturbide var født i og hadde sin oppvekst i Valladolid, byen som nå heter Morelia i dagens mexicanske delstat Michoacán. Hans spanske foreldre kom til det som den gang var kolonien Ny-Spania like før han ble født.
Emma Härdelin
Emma Härdelin (1975–) er en svensk folkesanger og felespiller, spesielt kjent for sin innsats som vokalist i Garmarna og Triakel.
Liv
Härdelin er datter av felespilleren Thore Härdelin og kommer fra en familie med flere kjente folkemusikere. Emma Härdelin vokste opp i Kluk i Jämtland og Delsbo i Hälsingland. Hun lærte svensk folkesang hos Maria Röjås på folkehøyskolen i Malung.
I 1993 ble hun fast vokalist i det svenske folkrockbandet Garmarna og fra 1995 i folkemusikktrioen Triakel. I tillegg har hun deltatt i ulike prosjekter.
Fannin County
Fannin County er navnet på to fylker i USA:
Forsyth County
Forsyth County er navnet på to fylker i USA:
Bergen Senter for Elektronisk Kunst
Bergen senter for elektronisk kunst (BEK) er en ideell stiftelse og et tverrfaglig produksjonssenter for utvikling av kunst og ny teknologi. BEK utvikler, produserer og formidler kunstverk og prosjekter i skjæringspunktet mellom samtidskunst, ny teknologi og samfunnskritikk gjennom følgende grep:
BEK inviterer kunstnere fra inn- og utland til workshops, forelesninger, arbeidsopphold og visninger.
Bakgrunn
BEK ble stiftet 31.03.2000.
Senteret var en av nodene i det nå avviklede Produksjonsnettverk for elektronisk kunst (PNEK) sammen med blant andre NoTAM (Oslo), Atelier Nord (Oslo) og Trondheim Elektroniske Kunstsenter (TEKS).
Tjønnefoss kraftverk
Tjønnefoss kraftverk er et vannkraftverk ved Tjønnefoss i Nissedal kommune i Vestfold og Telemark.
Effingham County
Effingham County er navnet på to fylker i USA:
Tjønnefoss kraftverk
Nisserelven er oppdemmet ved Tjønnefossen og kraftverket utnytter fallet i fossen og demningen på totalt 18 meter. Kraftstasjonen ligger i friluft ved siden av elven.
Det er installert en francisturbin på 6 MW og midlere årsproduksjon er på 39 GWh.
Produksjonen startet i 1966. Verket er et av 15 verk i Arendalsvassdraget.
Kraftverket eies av Å Energi.
Bjørn Fjørtoft
Bjørn Fjørtoft (født 17. mars 1928 i Oslo, død 8. februar 2015 ) var en norsk fotograf med lang bakgrunn som pressefotograf for Aftenposten.
Han er kanskje mest kjent for sitt bilde av den olympiske mesteren Hallgeir Brenden og Sophia Loren etter Brendens gull på 15 kilometeren under OL i italienske Cortina d'Ampezzo. i Italia. Det var Fjørtoft selv som spurte om den italienske divaen ville sitte seg på fanget til OL-mesteren.
Fjørtoft tok deler av sin utdannelse i Tyskland ved Institut für Bildjournalismus i München fra 1952–1954. Han ble ansatt i Morgenbladet fra 1954–1956, Billedbladet NÅ fra 1956–1958, Aftenposten fra 1958–1959, Billedjournalen fra 1959–1969 og returnerte til Aftenposten fra 1969.
Decatur County
Decatur County er navnet på fem fylker i USA:
Stortingsvalget 1981
Stortingsvalget 1981 blei avholdt den 14. september. Valgdeltagelsen denne datoen var på 83,2 %. Det blei valgt 155 stortingsrepresentanter. På grunn av feil ved gjennomføringa av valget 14. september blei det holdt omvalg i Buskerud og Troms den 7. desember. Dette førte til at Arbeiderpartiet vant et mandat i Buskerud på bekostning av Høyre. Hvis deltagelsen i omvalget skal legges til grunn, var den samlede valgdeltagelsen på 82,0 %.
Gro Harlem Brundtlands første regjering tapte valget, og ble avløst av Kåre Willochs regjering.
Holmestrand offentlige skole for døve
Holmestrand offentlige skole for døve ble startet i 1881 av Hedevig Sophie Rosing. Den gang het skolen Fru Rosings taleskole for døvstumme og holdt til på Briskeby i Oslo. Hedevig Sophie Rosing var født i Danmark, og var ferdig utdannet lærer i 1860.
Stortingsvalget 1981
Nasjonalt
¹ Mandater fra borgerlige felleslister fordelt på enkeltpartier.
Holmestrand offentlige skole for døve
Hedevig Rosing var den første kvinnen som fikk sitte i en offentlig kommisjon av noe slag. Hun ble medlem av folkeskolekommisjonen i 1884. I denne kommisjonen protesterte hun mot at de kvinnelige og de mannlige lærerne ikke hadde lik lønn. I 1898 var hun også med på å danne Landskvinnestemmeforeningen.
Da Hedevig Sophie Rosing begynte å planlegge døveskolen sin, mente hun at skolen skulle ha mellom 20 og 30 elever. På skolen skulle barna være omgitt av kjærlige og snille voksne som snakket med barna fra morgen til kveld helt til barna lærte å snakke på egen hånd.
Da skolen ble startet tok det et halvt år før den aller første eleven kom. Det neste skoleåret var det 7 elever på skolen. Men deretter steg antall elever fort. Det tredje året var det 30 døve elever på skolen. Da begynte skolen å bli for liten, og de måtte flytte til et hus på St. Hanshaugen.
Da Hedvig Rosing sluttet begynte Ernst Ziesler som bestyrer av skolen. Han hadde vært lærer ved døveskoler både i Bergen og i Kristiansand. Ernst Ziesler var bestyrer i få år fordi han brått ble svært syk, og måtte trekke seg.
Etter Ernst var det Hans Bjørset som ble utnevnt som bestyrer. Han hadde jobbet ved skolen i 5 år, og satt som bestyrer i 30 år. Han gikk av som bestyrer i 1928. Da var han blitt 70 år gammel. Neste bestyrer var Johannes Berge som styrte skolen frem til den andre verdenskrig. En av de siste oppgavene han fikk var å overlate skolen til tyskerne da de okkuperte Norge.
I skoleåret 1940-1941 og 1944-1945 hadde tyskerne overtatt skolen og brukte den som base. Årene i mellom var elevene på skolen som vanlig. Fordi det var så lite mat under krigen, begynte skolen å dyrke grønnsaker som potet. Etterhvert begynte de også med gris.
Stortingsvalget 1981
Nasjonalt
De borgerlige felleslistene var:
Statistisk sentralbyrå lager en statistikk over valgresultatet med felleslistene oppdelt på de enkelte partia. Resultatene for disse partia på landsbasis blei da:
Apostelen Filip
Ifølge flere tidlige kristne skribenter var han gift og hadde flere døtre.
Ifølge en tradisjon misjonerte han i flere steder i Lilleasia og led til sist martyrdøden på et Filipkors.
Festdagen for St. Filip er 14. november.
Arkeologer mener de har funnet apostelen Filips grav i det vestlige Tyrkia. Graven er funnet i ruinene etter en kirke som ble utgravd i juni 2011 i Pamukkale, som i antikken var kjent som Hierapolis. Her skal Filip ifølge tradisjonen ha lidd martyrdøden ved korsfestelse. Apostelens grav er fortsatt ikke åpnet.
Philip Boardman
Biografi
Admiral P ble født 27. mars 1982 i Lusaka, Zambia. Hans mor er zambisk, og far er norsk. Han regner nyanja som sitt morsmål. Han vokste opp med gatekulturen og musikken i Lusakas mindre privilegierte nabolag, og som 10-åring fikk han anledning til å se en konsert med Shabba ranks. Han regner dette som fundamentet for sin musikalske inspirasjon.
Da han var 13 år gammel ble hans far alvorlig kreftsyk, og familien bestemte seg for å flytte til Norge. Imidlertid døde faren kort tid etterpå. Han har vært åpen om at han hadde vanskeligheter med å tilpasse seg til livet og språket i Norge, og at han vanket i kriminelle gatemiljøer i Oslo som ungdom.
Etterhvert fikk han imidlertid kontakt med annen reggae-/hiphop-interessert ungdom, og ble med på å starte kollektivet Jah Ark Manifest i 1999. I 2008 ga han ut mixtapen Muzikal Bullit – The Admiral Story, og året etter albumet To the World sammen med Nico D. I 2008 ga han ut låten «Spinnvill». I 2010 ga han ut sin første soloplate, EP-en Jobber overtid. singelen «Snakke litt» ble en sommerhit. Den og lå til sammen 18 uker på VG-lista i 2011, med en 4. plass som beste plassering. Den ble også nominert til Spellemannprisen 2011. Året etter kom singelen «Kallenavn», som nådde en 2.-plass på VG-lista og som også lå der i 18 uker.
I årene etter fortsatte han å gi ut låter, og samarbeidet med bl.a. Envy, Mira Craig, og el Axel.
Likviditet
Likviditet betyr betalingsevne og er et økonomisk uttrykk for evnen til å kunne betale løpende utgifter som regninger, lønn, utviklingskostnader, skatt m.m. God likviditet betyr at man har mulighet til å dekke forventede og uforutsatte utgifter. Likviditet kommer av uttrykket markedslikviditet. Når det bare refereres til likviditetsgraden, menes det grad 1 som er den mest brukte av de fire. Svakheten med nøkkeltallene er at bindingstiden og omløpshastigheten for de ulike eiendels- og gjeldspostene ikke reflekteres. Det er lett å vise at en bedrift kan ha lav likviditetsgrad, men god likviditet. Vi kan derfor ikke si noe generelt om ønskelig nivå på likviditetsgradbrøken. Erfaring viser imidlertid at for mange konkursbedrifter er dette et av de nøkkeltallene som forverrer seg i tiden før konkurs. Ved regnskapsanalyse benyttes det som regel fire måter å beregne likviditetsgraden på;
Likviditetsgrad 1: Likviditetsgrad 1 forteller noe om forholdet mellom omløpsmidler og kortsiktig gjeld. Med andre ord måler det bedriftens evne til å dekke sine betalingsforpliktelser etter hvert som disse forfaller.
Formelen for Likviditetsgrad 1 er Omløpsmidler/Kortsiktig gjeld. Likviditetsgrad 1 bør være større enn 2. Omløpsmidler inkluderer Varelager, fordringer, investeringer og kontantbeholdning.
Likviditetsgrad 2: Likviditetsgrad 2 måler, som likviditetsgrad 1 forholdet mellom omløpsmidler og kortsiktig gjeld. Forskjellen her er at varelageret, som regnes som de minst likvide omløpsmidlene, er trukket fra.
Formelen for Likviditetsgrad 2 er (Omløpsmidler-Varelager)/Kortsiktig gjeld.
Likviditetsgrad 3: Likviditetsgrad 3 forteller noe om forholdet mellom de mest likvide midlene og kortsiktig gjeld. De mest likvide omløpsmidlene er bankinnskudd, kontanter og lignende.
Formelen for Likviditetsgrad 3 er (Kassebeholdning+Bankinnskudd)/Kortsiktig gjeld. Likviditetsgrad 3 bør være større en 33%.
Likviditetsgrad 4: Likviditetsgrad 4 måler kontantgraden. Likviditetsgrad 4 er Kontantbeholdning/Kortsiktig gjeld.
Arbeidskapital er et nært beslektet økonomisk nøkkeltall som brukes for å vurdere et selskaps likviditetsmessige stilling.
Hanna-Marie Weydahl
Hanna-Marie Apenæs Salvesen Weydahl (født 30. juni 1922 på Tjøme i Vestfold, død 5. januar 2016 i Oslo ), var en norsk pianist og pedagog, kjent for sin innsats for å fremme musikk av norske samtidskomponister.
Weydal studerte med Reimar Riefling, Elisabeth Onarheim Ringdal og Marcel Naas i Oslo, senere ved musikkonservatoriet i Brussel og Cortots musikkskole (École Normale de Music) i Paris. Hun debuterte i 1940, 18 år gammel.
Fra 1973 til 1991 var Weydahl førsteamanuensis ved Norges musikkhøgskole og instruerte flere av landets betydelige pianister. Hun var solist med ledende norske orkestre, hadde radio- og fjernsynsopptredener, holdt kåserier og var virksom som skribent.
Weydahl gjorde seg bemerket som tolker av Fartein Valen, en komponist hun kjente personlig. Hun framførte ved flere anledninger Eivind Grovens klaverkonsert fra 1950 og relanserte ungdomsverket hans, Marihand (1928).
Chatham County
Chatham County er navnet på to fylker i USA:
Noreppa chromus
Noreppa chromus er en sommerfugl som tilhører underfamilien Charaxinae i den store familien flikvinger (Nymphalidae). Den lever i den Neotropiske økosonen.
Utseende
En ganske stor (vingespenn ca. 85 millimeter), mørkbrun sommerfugl med litt sigdformede forvinger. Bakvingen har et stort, skinnende blått felt i midten og noen små øyeflekker langs ytterkanten. Undersiden er lyst gråbrun med mørkere streker, som vanlig hos Preponini, den ytre delen er mørkere enn den indre.
Levevis
Arten er en rask og sterk flyver som sjelden besøker blomster, men lar seg lokke til ulike slags åte. Den finnes gjerne mellom 1500 og 2000 meter over havet.
Utbredelse
Arten er utbredt i det nordlige Sør-Amerika, langs Andesfjellene fra Colombia til Peru.
Sponhoggbakken (Oslo)
Sponhoggbakken (3–11, 2–10) er en vei på Øraker i bydel Ullern i Oslo. Den går fra Sponhoggveien til Mortensvingen.
Veien fikk navn i 1944 etter et gammelt taksponhuggeri ved Lysakerelva.
Ved nr. 8 (ikke lenger i bruk) lå Sponhugget sjømannspensjonat, som ble revet i 1980-årene.
Teoderik I av vestgoterne
Teodorik I av vestgoterne (død 20. juni 451 nær Chalons), noen ganger kalt Teoderid og på spansk og italiensk Teodorico, var vestgoternes konge fra 419 til 451. Han var uekte sønn av Alarik. I 419 etterfulgte han kong Wallia.
Evangelisten Filip
Han omtales som en av de syv mennene som hadde «godt vitnesbyrd» og var «fulle av ånd og visdom», og som førte tilsyn med utdelngen av den maten som daglig ble gitt til de kristne enkene i Jerusalem. (Apg. 6, 1–6) En av de mest kjente hendelsene var da han traff en etiopisk hoffmann som var på reise. Hoffmannen tok ham med og hørte ham fortelle om Jesus. Han lot så vognen stanse, og ble døpt. Senere fortelles det at Lukas og Paulus bodde en tid i huset til Filip, som «hadde fire døtre, jomfruer, som profeterte». (Apg 21, 8–10)
Teoderik I av vestgoterne
Som konge fullførte han bosetningen til vestgoterne i Aquitania og ekspanderte sitt rike inn i Hispania. I løpet av hans tid som regent var vestgoterne først fiender og deretter allierte med Romerriket. Den mest kjente hendelsen i hans tid var slaget ved Chalons, hvor Teoderik falt av hesten sin og ble trampet i hjel av tusenvis av sitt eget kavaleri. Teoderiks sønn og senere etterfølger, Torismund, tok over vestgoternes hær i sin fars sted og hjalp til med å redde dagen.
Evangelisten Filip
Han skal ha vært fra Caesarea Maritima.
I den katolske kirke er 11. oktober hans festdag.
Teoderik I av vestgoterne
Visigoterne i 418
Historikeren Wolfram undrer seg over at goterne ikke ble bedt om å gjøre arbeidet ferdig i Spania - de overlevende vandalene skapte senere livstruende problemer for det vestromerske riket - men han konkluderer at vestromerne må ha følt et større behov for å ha en «politistyrke» i Gallia som kunne bekjempe opprørsbevegelser i Bretagne og blant bagauderne i landområdene. For de lokale romerske adelsmennene betød det naturligvis meget at deres besittelser ble beskyttet, og derfor gikk de med på å få noe av sin jord i Garonnedalen ekspropriert av den romerske staten og overdratt til visigoterne.
Teoderiks regjeringstid
Valget av Teoderik skjedde tilsynelatende uten dramatikk. Hans adkomst til kongetittelen var basert på et slektskap med kong Alarik, som sannsynligvis hadde vært hans svigerfar.
Den nye visigotiske statsdannelsen fikk hovedstad i Tolosa (Toulouse) og ses derfor også omtalt som «det tolosanske rike». Teoderik overtok en foedus («forbundsfelle»)-avtale med det vestromerske rike, og den betød at visigoterne skulle stille tropper til romerske felttog. Når troppene ikke var på felttog, benyttet Teoderik imidlertid alle midler på å utvide den gotiske maktsfæren i Gallia. I 422 var visigoterne utkommandert til et felttog mot vandalene i Sør-Spania, men da seieren var umiddelbart forestående, forlot de krigsskueplassen, og felttoget endte i stedet med et forsmedelig romersk nederlag.
Kildematerialet til belysning av Teoderiks regjeringstid er helt overveiende romersk, og dermed preget vf visigoternes relasjoner til Vestromeriket. Det opplyses at hans hær i 430 igjen marsjrte mot Arles, og at han i 431 innledet «forræderske» (i romersk optikk) forhandlinger med sveberne. Mens romerne i 436 var opptatt av å nedkjempe burgunderne, benyttet Teoderik sjansen til å innlede en beleiring av den viktige havnebyen Narbonne. Byen holdt imidlertid stand og i 437 ble den unnsatt av Aëtius' nestkommanderende, generalen Litorius. Den romerske hærføreren fortsatte sitt felttog, og i 439 innledet han en beleiring av goternes hovedstad Tolosa. Litorius ble imidlertid tatt til fange av goterne, og hans hær ble slått, hvorpå det ble forhandlet en fred.
I 446 deltok Teoderiks hær i et romersk felttog mot sveberne, men det forhindret ikke kongen fra å la en av sine døtre bli gift - i Tolosa i 449 - med den svebiske kong Rechiar.
Teoderik fikk et glorverdig endelikt i spissen for den visigotiske hæren. I 451 forserte Attila Rhinen med den hunniske hæren og innledet et plyndringstokt som rammet byene i det nordlige Gallia én etter én. Aëtius samlet alle romerske styrker i Gallia og innkalte også alle sine foederati i form af frankere fra Rhinlandet, bretoner fra Bretagne, sarmatere, germanere, burgundere, alaner fra Orleans og ikke minst den visigotiske hæren. Attila oppgav sin beleiring av Orleans og kort etter tørnet de to hærene sammen i slaget ved Chalons.
Teoderik falt i slaget, og midt i kamptumultene kåret visigoterne hans sønn Thorismund til ny konge. Legenden sier at det spydet som drepte Theoderik ble kastet av goteren Andagis, som sammen med mange stammefrender var tvangsutskrevet til å delta i kampen på hunnisk side.
Ettermæle
Noen kilder sier at Teoderik var gift med en av kong Alariks døtre. I kildene tales det dessuten om at Alarik hørte til det eldre Balti-dynastiet, som imidlertid må oppfattes som en litterær konstruksjon i historikeren Jordanes verk Getica. Teoderik ble derimot stamfar til dynastiet som av Wolfram omtales som det yngre Balti-dynasti. Man kjenner navnene på seks sønner og har dessuten kjennskap til to døtre, i kraft av sine prominente ekteskap.
Lepturobosca virens
Grønnhåret blomsterbukk (Lepturobosca virens) er en bille som tilhører familien trebukker (Cerambycidae). I Norge forekommer den på Østlandet og i Nord-Norge.
Utseende
En middelsstor til stor (14–22 mm) trebukk, svart med tett, grønnlig behåring. På grunn av fargen ligner den på smaragdbukk (Acmaeops smaragdula), men den er mye større enn denne. Antennene er litt kortere enn kroppen. Hvert ledd er lyst i indre del, grønnlig i ytre slik at antennen virker flekkete. Hodet er forholdsvis bredt med runde, utstående fasettøyne. Pronotum er omtrent så langt som bredt med jevnt rundede sider, matt og tett kledt med grønnlige hår. Dekkvingene har markerte skuldre, på grunn av den tette hårkledningen ser man ikke overflatestrukturen. Beina er middels lange. Larven er opptil 3 centimeter lang, hvit med gult hode. Kroppen er kledt med kort, ganske tett og brun behåring.
Levevis
Larven utvikler seg i grove, gamle, døde furuer og graner, av og til også bjørker. Larvene finnes oftest i liggende stokker, de kan bore seg helt inn i kjerneveden. Arten kan utnytte samme stokk i mange år. Larveutviklingen tar trolig tre år. Voksne biller finnes gjerne på blomster i juni-juli.
Utbredelse
Det er en nordlig art som er utbredt i den nordlige delen av den palearktiske sone, dessuten i fjellene i Sør- og Mellom-Europa. I Norge forekommer den på inder Østlandet og i deler av Nord-Norge.
Liste over ordførere i Egge
Liste over ordførere i Egge. Egge sogn ble utskilt fra Stod som en egen kommune i 1869. Ole Anton Qvam, som hadde vært ordfører i Stod før kommunedelingen, fortsatte som ordfører i Egge. I 1964 ble Steinkjer kommune dannet ved sammenslåingen av Steinkjer bykommune og Egge, Stod, Kvam, Beitstad, Ogndal og Sparbu landkommuner.
Punch (tidsskrift)
Punch eller The London Charivari var et britisk, illustrert vittighetsblad. Punch ble grunnlagt allerede i 1841 av Henry Mayhew, Mark Lemon og Ebenezer Landells. Ukebladet hadde det franske, satiriske tidsskriftet Le Charivari som forbilde, og hadde som tittelfigur den anarkistiske hånddukken Mr. Punch med sin slagkraftige slapstick eller slåpinne. Ukebladet hadde størst opplag på 1840-årene, men spilte en betydelig rolle i britisk kulturliv i flere år. Punch ble imidlertid lagt ned på grunn av sviktende interesse i 1992.
I 1996 gjorde finansmannen Mohamad al-Fayed et forsøk på å vekke bladet til live igjen, men omleggingen til moderne storbymagasin i stil med The New Yorker mislyktes, og det gikk på nytt inn i 2002.
Bidragsytere
Flere av Storbritannias beste tegnere var tilknyttet Punch gjennom bladets lange historie. Lista under viser et utvalg av forfattere og illustratører som har bidratt med tekster og tegninger.
Fetisj
Fetisj er en lagd gjenstand som blir ansett for å ha en spesiell, gjerne religiøs eller magisk, kraft, makt eller verdi. Ordet ble opprinnelig særlig brukt om idolbilder og kultgjenstander som ble tilbedt i visse naturreligioner og regnet for å være besatt eller bebodd av en ånd. Betegnelsen brukes også om maskoter, amuletter og lykkebringere med overnaturlige krefter. Fetisj er i nyere tid dessuten blitt tatt i bruk om andre konkrete gjenstander og handlinger som får besettende betydning for enkelte mennesker og dyrkes med ærefrykt og overdreven interesse. Det gjelder særlig objekter med en følelsesmessig ladning og et symbolinnhold som stimulerer bestemte seksuelle fantasier, såkalte seksuelle fetisjer.
Etymologi
Ordet fetisj er dannet av det portugisiske feitiço, som betyr «trolldom», et ord som igjen er avledet av det latinske facticus, «kunstig» eller «lagd»
Patrice Evra
Patrice Latyr Evra (født 15. mai 1981) er en fransk-senegalesisk tidligere fotballspiller.
Tidlig karriere
Evra startet karrieren som tenåring i den franske toppklubben Paris St. Germain, men meldte i 1998 overgang til den italienske Serie C1-klubben Marsala Calcio. Etter bare ett år steg han i gradene og gikk til Monza i Serie B. Han ble imidlertid ikke lenge her heller, og flyttet tilbake til Frankrike etter å kun ha spilt tre kamper for klubben.
Nice
I 2000 returnerte han til Frankrike og skrev kontrakt med Nice. I sine første kamper spilte han spiss, men på grunn av skadeproblemer i klubben ble han i en kamp mot Stade Lavallois flyttet ned på venstrebacken. Hans prestasjoner imponerte manager Sandro Salvioni, som senere benyttet Evra i begge posisjoner. Samme sesong ble han kåret til den beste venstrebacken i Ligue 2.
Monaco
En av klubbene som lot seg imponere av den unge franskmannen var AS Monaco, og i 2002 hentet manager Didier Deschamps Evra til klubben for en ukjent sum. Han ble raskt et fast innslag i forsvaret, og i sin første sesong nådde Monaco finalen i Champions League hvor de til slutt tapte 3-0 mot Porto. Evras prestasjoner for Monaco førte til at han etter hvert ble kalt opp til det.
Manchester United
Han kom til Manchester United i januar 2006 for £5,5 millioner, og debuterte samme måned i byderbyet mot Manchester City. Debuten var alt annet enn imponerende, og han ble byttet ut etter første omgang. Evra slet lenge med å tilpasse seg den engelske fotballen, men midtveis i 2006/2007-sesongen spilte han så bra at han etter hvert etablerte seg som en fast førstelagsspiller.
I 2007/2008-sesongen var han en nøkkelsspiller i forsvaret til United. Totalt spilte han 47 kamper denne sesongen, men scoret aldri. Den 12. juni skrev han under på en fireårskontrakt for klubben.
Patrice Evra spilte samtlige av Manchester Uniteds 14 første kamper i 2008/2009-sesongen, men den 5. desember ble han ilagt en fire kampers karantene av det engelske fotballforbundet, FA, for å ha utvist upassende og voldelig oppførsel mot Chelseas banemenn etter en kamp mot London-klubben året før.
Juventus
6. juni 2016 skrev han ny kontrakt med Juventus til 30. juni 2017.
Marseille
3. november 2017 fikk han sparken i Olympique de Marseille.
Landslaget
Han ble tatt ut i s EM-tropp til EM i Frankrike 2016.
Meritter
Monaco
Manchester United
Karriere som spiller (alle turneringer)
Per 23. april 2013
Desmond Llewelyn
Desmond Llewelyn (1914–1999) var en walisisk skuespiller som ble kjent for sin rolle som oppfinneren «Q» i James Bond-filmene i tiden mellom 1963 og 1999. Han medvirket ikke i Bond-filmen Å leve og la dø, som hadde premiere i 1973.
Han hadde også en mindre rolle i en filmatisering av William Shakespeares drama Hamlet.
Llewelyn døde i en bilulykke i nærheten av landsbyen Berwick i East Sussex. Ulykken skjedde under to uker etter premieren på The World is Not Enough. I begravelsen hans ble en av minnetalene holdt av Roger Moore, som hadde spilt mot Llewelyn i seks av sine sju Bond-filmer.
Boyd County
Boyd County er navnet på to fylker i USA:
Liste over episoder av Dexter
Dexter er en amerikansk TV-Serie som først ble sendt 1. oktober 2006. De har fullført sesong 5, og returnerer med en ny sesong i september 2011. Totalt har det blitt sendt 60 episoder.
Sesong 5
Dexter (serie televisiva) Dexter (serial telewizyjny)
ETA (andre betydninger)
Eta og ETA kan vise til:
Marian Jaworski
Marian Franciszek Javorsky  eller Jaworski, ukrainsk Мар'ян Вікентійович Яворський – Marjan Vikentijovytsj Javorskyj (født 21. august 1926 i Lwów i Polen – senere Lviv i Ukraina, død 5. september 2020 i Kraków) var en av Den katolske kirkes kardinaler, og latinsk-katolsk erkebiskop av Lviv.
Bakgrunn
Marian Jaworski var sønn av Wincenty Jaworski og Stanislawa Lastowiecka. Han tilhørte den polske befolkningen og den latinske Kirken i det området som nå er Vest-Ukraina. Etter å ha fullført skolen, begynte han i 1945 på presteseminaret for Lwów, som var flyttet til Kalwaria Zebrzydowska i Kraków i Polen etter at Polen ved fredsslutningen i 1945 var «flyttet vestover» og Lwów/Lviv var havnet i Sovjetunionen.
Prest
Marian Jaworski ble presteviet i 1950. Deretter virket han i to år i menighetssjelesorgen i Polen, men fortsatte sine studier og tok etterhvert doktorgrader i teologi og filosofi/filosofihistorie. Mellom 1970 og 1984 var han sekretær ved det vitenskapelige råd under den polske katolske bispekonferanse, og fra 1976 var han tilknyttet det pavelige teologiske fakultet i Kraków (rektor fra 1981).
Biskop, erkebiskop
I 1984 ble han biskop, og apostolisk administrator for den delen av erkebispedømmet Lviv som lå på den polske side av den polsk-sovjetiske grense. I 1991 ble Marian Jaworski utnevnt av Johannes Paul II til latinsk erkebiskop av Lviv. («Latinsk» for å skjelne mellom dette erkebispedømmet og et annet katolsk erkebispedømme med sete i samme by og med samme navn, for de ukrainsk-bysantinske katolikker – «Latinerne» i Lviv er for det meste av polsk nasjonal bakgrunn.)
Kardinal
I 1998 ble han i hemmelighet («in pectore») utnevnt som kardinal, offentliggjort i 2001. Han fikk San Sisto Vecchio som tittelkirke.
Han fratrådte fra sitt embede i Lviv i 2008 av aldersgrunner.
Episkopalgenealogi
Hans episkopalgenealogi er:
Deuel County
Deuel County er navnet på to fylker i USA:
Kartvinge
Kartvinge (Araschnia levana) er en sommerfugl som tilhører gruppen Nymphalini i den store familien flikvinger (Nymphalidae). De er vanlig i Sentral-Europa og har i de siste årene dukket opp i Sør-Sverige og hatt en stadig større utbredelse der. Det har derfor vært ventet at den ville dukke opp for eksempel i Halden, men i Østfold er den foreløpig ikke sett. Derimot ble arten påvist i Sør-Varanger i 2017 som første funn av dagsommerfugl nr 101 i Norge.
Utseende
En liten (vingespenn 24–38 mm) sommerfugl med flikete vinger. Vårgenerasjonen er spraglete i mørkebrun og oransje, mens sommergenerasjonen er mørk gråbrun med en lys tverrstripe. Vingenes underside er brun med et lyst nettmønster.
Den har to generasjoner hvert år, og vår- og sommergenerasjonen ser ganske ulike ut. Dette er et nokså vanlig fenomen hos tropiske flikvinger, men ingen andre arter har en så utpreget veksling i Europa.
Levevis
I likhet med slektningene neslesommerfugl og dagpåfugløye lever larven på nesleslekta (Urtica), men til forskjell fra disse to, overvintrer den i puppestadiet. Vårgenerasjonen flyr i mai–juni, mens den mørke sommergenerasjonen har flygetid i juli–august.
Utbredelse
Kartvinge ble første gang funnet i Finland 1973 og i Sverige i 1983. I dag har den etablert bestander en rekke steder i den sørligste delen av Sverige. Ett eksemplar ble fotografert sittende på ballblom i Tana i Finnmark 17. juli 2017. Vi kan sannsynligvis betrakte dette funnet som en forløper for en kommende etablering av kartvingen i Norge. Det var en artig kuriositet at arten ble påvist i Sør-Varanger før Halden, der den også fort kunne ha kommet inn – etter en betydelig utvidelse av utbredelsesområdet i Sverige de siste 15–20 årene (dog ikke like raskt utvidelse de siste 5 årene eller så).
Palilula
Kommunen Palilula har det største område av alle bydeler i Beograd.
Phi
Phi, phei eller fi (Φ, φ, ϕ) er den 21. bokstaven i det greske alfabetet.
Reichweins gate
Reichweins gate kan vise til to gater:
Kasper
Kasper er et nordisk, nederlandsk og polsk mannsnavn av persisk opprinnelse som kan bety skatteinnkrever eller skattemester. Kaspar, Kacper, Casper, Caspar og Gaspar er andre former av navnet. En av de tre vise menn i juleevangeliet kalles tradisjonelt for Kaspar, men dette navnet står ikke i Bibelen.
Etymologi
Kasper er dannet som en variant av Kaspar, som er en nordisk skrivemåte av et persisk navn dannet av kandschwar, «skatteinnkrever». Den engelske og nederlandske formen av navnet var Jasper, som igjen har gitt opphav til det danske navnet Jesper.
Utbredelse
Caspar, Casper og Kasper var blant de vanligste mannsnavnene i Tyskland i senmiddelalderen. Kasper er kjent brukt i Norge fra 1400-tallet, i Sverige fra 1465 og i Finland fra 1600-tallet. Både i Norge og Sverige har navnet vært mest brukt fra 1990 og utover. Formen Kaspar er også kjent i Norge fra 1400-tallet, og har tradisjonelt vært mest brukt i Hordaland og Møre og Romsdal.
Formen Kaspars er i dag et svært vanlig navn i Latvia. Kaspar er også et ganske vanlig navn i Danmark og på Grønland.
Kasper har navnedag 6. januar i Sverige og Polen, 9. mai i Norge og 20. oktober i Finland. Caspar har navnedag 9. mai i Danmark. Kaspar har navnedag 9. mai på Færøyene.
Holt County
Holt County er navnet på to fylker i USA:
Tungestølen turisthytte
Tungestølen turisthytte er ei privateid turisthytte i Luster i Sogn og Fjordane. Hytta ligger i dalen nord for Veitastrond, i møtningspunktet mellom Langedalen og Austerdalen, ved sørsiden av fjellet Skyttarpiggen. Den ble åpnet i 1910, og ble utvidet med bidrag fra Den Norske Turistforening (DNT) i 1936 og på 1960-tallet. Nytt toalettanlegg ble bygd i 2010. Pr. 2011 hadde hytta 16 sengeplasser.
Hytta på Tungestølen ble i mange år drevet av Lasse og Anna Nesset. Lasse ble ansatt som fjellfører av DNT da hytta ble åpnet i 1910. Barna deres, Randi og Nils Nesset, drev senere hytta; Randi fram til 1984.
Natt til 26. desember 2011 ble Tungestølen turisthytte ødelagt av vinden under ekstremværet Dagmar. Både hovedbygningen og soveannekset ble blåst av grunnmuren. Hovedbygningen ble helt knust, mens annekset ble kastet ned i skråningen nedenfor. Hytta sto tom da den ble rammet av uværet.
Harlan County
Harlan County er navnet på to fylker i USA:
St. Petersburg
St. Petersburg (russisk: Санкт-Петербург, tr:Sankt-Peterburg, uttales sankt pʲɪtʲɪˈrburk) er en by og føderasjonssubjekt beliggende i den nordvestlige føderasjonskrets i Russland ved Neva i Finskebukten. Tidligere ble byen kalt Petrograd (Петрогра́д, 1914–1924) og Leningrad (Ленингра́д, 1924–1991) før den igjen skiftet navn til St. Petersburg i 1991. St. Petersburg er administrasjonssenter for Leningrad oblast.
Byen ble grunnlagt av tsar Peter den store den 27. mai 1703. Den var hovedstad i det russiske keiserdømmet i mer enn to hundre år (1712–1728, 1732–1918). I 1918 ble hovedstaden flyttet fra St. Petersburg (da kalt Petrograd) til Moskva etter den russiske revolusjon. Byen er Russlands største by etter Moskva med omtrent 5 millioner innbyggere. St. Petersburg er et stort europeisk kultursentrum og er en av Russlands viktigste havner, med sin beliggenhet ved Østersjøen.
St. Petersburg blir ofte beskrevet som den mest vestlige byen i Russland. Den er også den nordligste byen i verden med over en million innbyggere. Det historiske sentrum i St. Petersburg står på UNESCOS verdensarvliste. I St. Petersburg ligger også Eremitasjen, et av verdens største kunstmuseer.
I russisk litteratur, uformelle dokumenter og diskurs er «Sankt» (Санкт-) vanligvis utelatt og kun Petersburg (Петербург) benyttes. I vanlig dagligtale fjernes ofte «-burg» (-бург) også, og byen kalles bare Piter (Питер).
Historie
Fra 1500-tallet og fram til den store nordiske krig var området ved dagens St. Petersburg svensk og festningen Nyenskans ble anlagt der i 1611, rundt festningen vokste byen Nyen opp.
Peter den store grunnla St. Petersburg i 1703 i ønsket om å skape et russisk «vindu mot vest», en europeisk storby. Byens navn ble først skrevet på nederlandsk, Piterburkh, men ble senere endret til det tyske St. Petersburg. Mange byer i Vest-Russland har tyske navn, blant annet ettersom tysk var et viktig handelsspråk og samtidig mer dannet språk enn russisk, og ble brukt av byborgerskapet og adelen i vestlige Russland; særlig i St. Petersburg. Byen lå i et sumpområde som tidligere tilhørte Sverige, der hvor elven Neva renner ut i Finskebukta. Det var denne strategiske plasseringen i forhold til Østersjøen som var årsaken til at St. Petersburg ble bygget akkurat ved denne lokalisringen. St. Petersburg ble bygget under ledelse av tyske ingeniører tsaren hadde invitert. Byen var beskyttet av festningsbyen Kronsjtadt på øya Kotlin.
Datoen for grunnleggelsen regnes som 16. mai da fundamentet for Peter-Paulus-festningen ble lagt. Byen ble offisielt Russlands hovedstad i 1712, da tsar-familien flyttet fra Moskva og til St. Petersburg. Byen var således Russlands hovedstad fram til 1918.
Da den første verdenskrig brøt ut i 1914, ble den omdøpt til Petrograd ettersom St. Petersburg var et tysk navn, og under Sovjetunionen ble den omdøpt til Leningrad den 29. januar 1924, etter at Vladimir Lenin døde. Da Finland ble invadert av sovjetiske styrker i november 1939, ble angrepet forsøkt rettferdiggjort ved en påstand om at Sovjetunionen bare ønsket å styrke forsvaret av Leningrad. Historiske finske bosetninger lå fremdeles inntil byens forsteder, ettersom Peter den store hadde gjort den feil å anlegge sin hovedstad på erobret fremmed jord. Stalin aktet å deportere den finske befolkningen i området.
Da Sovjetunionen gikk mot slutten fikk byen 6. september 1991 tilbake sitt opprinnelige, tyske navn St. Petersburg
Næringsveier
Byen har mye handel – hvor havnen spiller en viktig rolle – samt mye forskjellig industri. I tillegg er det mye turisme: byen er regnet som landets kulturhovedstad og mange severdigheter.
Sport
Leningrad huset en del av fotballturnering under Sommer-OL i 1980. Goodwill Games i 1994 ble også arrangert i St. Petersburg.
Den første idrettskonkurransen som ble arrangert i byen, var en ro-konkurranse arrangert av Peter den store i 1703 etter seieren over den Svensk flåten. Yachting har også blitt arrangert av den russiske marinen helt siden byen ble grunnlagt. Yacht-klubbene: St. Petersburg River Yacht Club og Neva Yacht Club er i dag blant verdens eldste Yacht-klubber.
Ridning og hestesport har lange tradisjoner i byen og var populær blant tsarene og aristokratiet, samt viktig som en del av den militære treningen. Flere historiske idrettsarenaer har blitt bygget for ridning siden 1700-tallet for å opprettholde treningen hele året, for eksempel Zimny ​​stadion og Konnogvardeisky Manezh blant andre.
Byen har også lange sjakk-tradisjoner og det var under en internasjonal turnering i 1914 i St. Petersburg at tittelen «Stormester» ble først formelt gitt av tsar Nikolaj II til fem spillere: Lasker, Capablanca, Alekhin, Tarrasch og Marshall, og som tsaren hadde delvis finansiert.
Kirovstadionen, som nå er demontert, var en av de største stadionene i verden og hjemmebanen til fotballaget Zenit St. Petersburg i 1950-1993 og 1995. I 1951 satt stadionet tilskuerrekord med 110 000 tilskuere under en fotballkamp. I 1984, 2007, 2010 og 2011/2012 ble Zenit seriemestere i Sovjet og Russland. Laget har også vunnet den russiske cupen i 1999 og 2010 og vant UEFA-cupen 2007/08 og UEFA Super Cup 2008. Zenit spiller sine hjemmekamper på Krestovskij stadion.
Ishockey er også populært i St. Petersburg og lagene SKA Saint Petersburg i KHL, HC VMF St. Petersburg i VHL ; SKA-1946 og Silver Lions i MHL kommer fra byen. SKA Saint Petersburg det største laget og er en av topplagene i KHL. Kjente spillere som Maxim Afinogenov, Patrick Thoresen, Dmitri Kalinin, Petr Průcha og Viktor Tikhonov (1988), spiller for klubben
Klima
I henhold til Köppens klimaklassifisering er St. Petersburg klassifisert som Dfb, kontinentalklima med varme somre eller halvpolere klima.
Gjennomsnittstemperaturen i juli er +22 °C, med en maksimumstemperatur på +37 °C som skjedde under varmebølgen på den nordlige halvkule 2010. Minimumstemperatur på vinteren ble målt til -35,9 °C i 1883. Årsgjennomsnittstemperaturen er +5,4 °C. Elven Neva som renner gjennom byen fryser inn som regel i november-desember og tiner i april. Fra desember til mars er det i gjennomsnitt 123 dager med snø, som i gjennomsnitt når en snødybde på 24 cm i februar. Den frostfrie perioden i byen varer i gjennomsnitt i 135 dager.
Nedbøren varierer rundt om i byen og har et gjennomsnitt på 600 mm årlig og når sin topp på sensommeren. Jordfuktigheten er alltid høy på grunn av lavere evapotranspirasjon på grunn av det kalde klimaet. Luftfuktigheten er i gjennomsnitt på 78% og antall dager med overskyet vær er gjennomsnittlig 165 dager i året.
Liste over kardinaler utnevnt av Pius VI
Liste over kardinaler utnevnt av Pius VI er en liste over de 74 kardinalene pave Pius VI utnevnte i 23 konsistorier i perioden fra 24. april 1775 til 1. juni 1795.
FC Zürich
Fußball-Club Zürich, forkortet som FCZ eller FC Zürich) er en sveitsisk fotballklubb fra byen Zürich. Klubben ble etablert i 1896. Zürich har spiller i den øverste divisjonen av sveitsisk fotball, Superligaen (Sveits), som de har vunnet tolv ganger (sist i 2009). Klubben har også vunnet den sveitsiske cupen syv ganger.
Klubben spiller sine hjemmekamper på Letzigrund, som har en tilskuerkapasitet på omtrent 25,000.
Nemaha County
Nemaha County er navnet på to fylker i USA:
FC Zürich
Tradisjonelt sett har FC Zürich vært en klubb for arbeiderklassen, mens byrivalen Grasshopper-Club Zürich har vært en klubb for borgerklassen. De siste årene har disse sosiale forskjellene blitt mer eller mindre visket ut.
Spillerstall
Oppdatert 21. april 2023.
Lothar von Richthofen
Lothar-Siegfried Freiherr von Richthofen (født 27. september 1894 i Breslau, død 4. juli 1922 i Hamburg) var en tysk flyger som hadde 40 seire i den første verdenskrig.
Et tilfelle var på kvelden 7. mai 1917 da elleve engelske fly ute på oppdrag støtte på en gruppe tyske fly. På grunn av skumringen var sikten dårlig. Lothar von Richthofen havarerte med sitt fly bak de tyske linjene etter en luftkamp med engelskmannen Albert Ball. Ball omkom i styrten mens Richthofen overlevde og ble kreditert for nedskytningen av Ball.
Lothar von Richthofen var en yngre bror av «Den røde baron», Manfred von Richthofen, som også var flyver i den tyske armé. Han var også fetter av Wolfram von Richthofen som senere ble generalfeltmarskalk i Luftwaffe.
Karriere
Lothar fullførte gymnaset og ble med 4. dragoner-regiment i 5. kavaleridivisjon. Like etter første verdenskrig brøt ut ble han sendt til Belgia, og i oktober 1914 ble han løytnant. Han ble deretter sendt til Reims i Frankrike og fikk jernkorset 2. klasse for sitt mot før han ble flyttet til østfronten. I 1915 ble han med sin bror til flyvåpenet, ble feltobservatør, og deltok i slaget ved Verdun. I desember 1916 begynte han med pilot-trening.
I februar 1917 ble Lothar syk og reiste hjem, og i mars ble han med Jasta 11 med sin bror Manfred der Lothar fløy Albatros D.III. Lothar fikk ansvaret for Jasta 11 i mai da Manfred var hjemme på permisjon, men i kamp med et britisk fly 13. mai ble han såret og måtte nødlande. Han hadde da skutt ned 24 fly og fikk utmerkelsen "Pour le Mérite", og kom tilbake til Jasta 11 etter 5 måneder.
I mars 1918 ble Lothar skutt ned i sin Fokker Dr.I av australske Geoffrey Hughes. Mens han lå på skykehus fikk han vite at hans bror, Manfred, var skutt ned og omkommet. Sommeren 1918 kom Lothar på vingene igjen og skjøt ned ti nye fly, det siste 12. august 1918. Dagen etter ble Lothar skutt ned for tredje gang, og kunne ikke fly mer før etter krigen.
Han døde i en flyulykke i 1922.
Phelps County
Phelps County er navnet på to fylker i USA: